**Caiet de sarcini**

**Servicii producție și difuzare spot radio pentru promovarea REGIO**

1. **Introducere**

În cadrul acestei proceduri, Agentia pentru Dezvoltare Regionala Nord - Est îndeplinește rolul de Autoritate Contractantă (AC), respectiv Achizitor în cadrul Contractului. Pentru scopul prezentei secțiuni a Documentației de Atribuire, orice activitate descrisă într-un anumit capitol din Caietul de Sarcini și nespecificată explicit în alt capitol, trebuie interpretată ca fiind menționată în toate capitolele unde se consideră de către Ofertant că aceasta trebuia menționată pentru asigurarea îndeplinirii obiectului Contractului.

1. **Contextul realizării acestei achiziții de servicii**
   1. **Informații despre Autoritatea Contractantă**

Agentia pentru Dezvoltare Regionala Nord-Est este o organizatie neguvernamentala si non-profit, de utilitate publica, care activeaza in domeniul dezvoltarii regionale, in scopul elaborarii strategiilor de dezvoltare economico-sociala, gestionarii programelor de finantare romanesti si europene destinate dezvoltarii regionale si asigurarii vizibilitatii rezultatelor proiectelor aferente acestor programe.

Agentia pentru Dezvoltare Regionala Nord – Est indeplineste rolul de Organism Intermediar (OI) pentru implementarea REGIO - Programul Operațional Regional 2014-2020 la nivelul Regiunii Nord – Est (judetele: Bacau, Botosani, Iasi, Neamt, Suceava si Vaslui). In aceasta calitate, ADR Nord – Est are un rol important in promovarea contributiei programului la dezvoltarea Regiunii Nord – Est, asigurarea transparentei utilizarii fondurilor disponibile și diseminarea informatiilor catre toate categoriile de public tinta cu privire la finantarile disponibile prin program, mecanismul de acordare a finantarilor, rezultatele obtinute in implementare si impactul la nivel local si regional.

**Regio** este unul dintre programele prin care Romania poate accesa fonduri nerambursabile in valoare de 8,25 miliarde euro, din care 6,7 miliarde de euro reprezinta sprijinul Uniunii Europene, prin Fondul European pentru Dezvoltare Regionala (FEDR), iar 1,5 miliarde de euro contributia de la bugetul national. Prin finantarea investitiilor vizate de program se urmareste creșterea competitivitatii economice si imbunatatirea conditiilor de viata ale comunitatilor locale si regionale prin sprijinirea dezvoltarii mediului de afaceri, infrastructurii si serviciilor, pentru dezvoltarea durabila a regiunilor, astfel incat acestea sa isi poata gestiona in mod eficient resursele si sa isi valorifice potentialul de inovare si de asimilare a progresului tehnologic.

* 1. **Informații despre contextul care a determinat achiziționarea serviciilor**

In perioada 2020 - 2021, ADR Nord – Est realizeaza si implementeaza o serie de campanii de promovare in scopul promovarii contribuției Programului Operațional Regional la dezvoltarea Regiunii Nord – Est și creșterea nivelului de conștientizare a publicului general din Regiunea Nord – Est cu privire la REGIO – Programul Operațional Regional 2014 – 2020.

In acest sens, conform Planului Anual de Actiune in Comunicare POR 2014-2020, Regiunea Nord-Est pentru anul 2021, este necesară productia unui spot radio cu durata de aproximativ 20 secunde și difuzarea la nivelul Regiunii Nord-Est în scopul promovării REGIO – Programul Operational Regional 2014 – 2020.

.

* 1. **Informații despre beneficiile anticipate de către Autoritatea Contractantă**

Este de asteptat ca realizarea și difuzarea spotului radio la nivelul Regiunii Nord-Est sa contribuie la atingerea obiectivului de creștere a nivelului de conștientizare a publicului general din Regiunea Nord – Est (judetele Bacau, Botosani, Iasi, Neamt, Suceava si Vaslui) cu privire la REGIO pana la valoarea de 63 % la finalul anului 2021.

1. **Descrierea serviciilor solicitate**

Productia unui spot radio cu durata de aproximativ 20 secunde și difuzarea la nivelul Regiunii Nord-Est în scopul promovării REGIO – Programul Operational Regional 2014 – 2020.

3.1 **Etapa de producție a spotului radio**

Autoritatea Contractanta (AC) va transmite Prestatorului, in termen de 1 zi lucratoare de la semnarea contractului, un brief in care vor fi punctate urmatoarele: descrierea Programului Operațional Regional 2014-2020, mesajul ce trebuie transmis prin intermediul spotului radio, publicul tinta vizat și regulile de identitate ale Programului Operaţional Regional, obligatoriu de respectat.

În termen de maximum 3 zile lucratoare de la primirea Brief-ului, Prestatorul va transmite 3 variante de script, care denotă înțelegerea obiectivului Programului și a mesajului de transmis, conform brief. Responsabilii de contract din partea AC vor transmite observatii/solicitari de modificări pe variantele de script propuse în maxim 2 zile lucratoare de la primire. Prestatorul va realiza in maxim 2 zile lucratoare modificarile solicitate si va transmite cele 3 versiuni de script actualizate, dintre care reprezentantii Autoritatii Contractante vor selecta scriptul final, in maxim 1 zi lucratoare.

In termen de 3 zile lucrătoare de la selectia scriptului, prestatorul deruleaza etapa de identificare coloana sonora, selectare voci și înregistrare și transmite propunerea de spot radio responsabililor de contract. Tonul în care se va realiza spotul va fi unul atractiv, optimist, apropiat de ascultător şi persuasiv. Responsabilii de contract vor transmite în maxim 2 zile lucratoare observatii/solicitari de modificări pe varianta de spot propusa (cu posibilitatea de schimbare replici din script dupa audierea inregistrarilor si de asemenea schimbarea vocilor si reinregistrari), pe care prestatorul trebuie să le opereze în termen de maxim 3 zile lucrătoare. Varianta transmisă pentru feedback-ul final integrează propunerile Autorității Contractante, dar și masterizarea şi mixul audio post-productie (sincronizare dialoguri, integrarea efectelor de sunet, etc.).

Relația de colaborare dintre prestator si Autoritatea Contractantă în vederea realizării obiectivului contractului implică, fara a se limita la: discuţiile cu echipa de creație și de producţie la nivel tehnic, regizoral, conceptual, pentru efectuarea înregistrărilor audio, masterizarea şi mixul audio, selectarea celor mai potrivite voci, identificarea celor mai bune soluţii pentru coloana sonoră în funcţie de obiectivul proiectului, furnizarea muzica de background (cu toate drepturile de proprietate), post-productie (sincronizare dialoguri, integrarea efectelor de sunet, etc.

Ofertantul se va asigura ca are la dispozitie toate echipamentele si dotarile tehnice necesare pentru a asigura producția spotului la standardele de calitate solicitate de Autoritatea Contractanta.

3.2 **Receptia spotului radio final**

In termen de maxim 16 zile lucratoare de la primirea briefului, Prestatorul va preda versiunea finala a spotului radio cu durata de aproximativ 20 secunde, cu o calitate deosebita a sunetului, cu drept de difuzare, intr-un format compatibil pentru audiere și pentru difuzare pe posturile radio. Spotul va fi predat Autorității Contractante prin site-uri de transfer de date (cloud). Materialul realizat trebuie să respecte prevederile Manualului de Identitate Vizuala REGIO - Programul Operational Regional 2014 – 2020 disponibil pe pagina web ADR Nord – Est dedicata programului <http://inforegionordest.ro/documente/noutati/16/MIV_POR%20nou%201%20februarie%202018.pdf>. In vederea respectarii regulilor de identitate vizuala prevazute in MIV Regio 2014 – 2020, Autoritatea Contractanta va pune dispozitia prestatorului toate informatiile necesare.

**3.3 Etapa de difuzare a spotului radio**

Caracteristici ale difuzarii:

Nr. spoturi: 1 spot de aproximativ 20 secunde;

Nr. total difuzari: 1.800 difuzari, respectiv minim 300 difuzari in fiecare dintre cele 6 judete ale regiunii nord- est (Bacau, Botosani, Iasi, Neamt, Suceava si Vaslui), cu cel putin 12 difuzari/zi, de luni pana sambata, in minim municipiile resedinta de judet

Interval orar: 07.00 – 19.00 cel putin 33% din difuzari vor fi in intervalul prime time (orele 07.00 – 11.00), pe frecventa FM

Profil post/uri radio: generalist

**In cadrul ofertei tehnice,** **Ofertantul va propune un mediaplan** care sa asigure o audienta maxima în cadrul grilei de programe, cu mentionarea emisiunilor in care se incadreaza calupul publicitar.

**In cadrul ofertei tehnice se vor evidentia in clar informatii cu privire la posturile radio prin intermediul carora se va derula campania radio, aria de acoperire a transmisiei, frecventa de transmisie.**

Difuzarea sporturilor va debuta în maximum 3 zile lucrătoare de la recepția spotului radio final și se va derula pe parcursul unei luni calendaristice ( 30 zile ).

**3.4** **Receptia raportului de difuzare**

In termen de maxim 3 zile lucratoare de la finalizarea perioadei de difuzare prestatorul va elabora un Raport de monitorizare cu situaţia difuzărilor spotului, pe care il va transmite reprezentantilor Autoritatii Contractante.

**4. Drepturi de proprietate intelectuala**

Orice rezultate sau drepturi legate de acestea, inclusiv drepturi de autor si/sau orice alte drepturi de proprietate intelectuala, obtinute in executarea sau ca urmare a executarii serviciilor ce fac obiectul prezentului caiet de sarcini vor fi proprietatea Autoritatii Contractante, care le poate utiliza (de exemplu: publica, transfera cu orice titlu), dupa cum considera necesar.

Toate drepturile de autor asupra materialului realizat în cadrul contractului vor fi transferate catre Autoritatea Contractanta odata cu receptia serviciilor prestate.

**5. Gestionarea relatiei dintre Contractant si Autoritatea Contractanta**

Imediat ce oricare dintre Partile Contractului identifica necesitatea unei schimbari (cu privire la termene de executie, experti implicati etc.) și care nu se constituie intr-o modificare substantiala a Contractului, aceasta va notifica cealalta Parte cu cel putin 5 (cinci) zile lucratoare inainte de producerea schimbarii. Numai dupa ce a fost primita oficial notificarea asupra schimbarii vizate, partile vor demara discutii pe tema cererii de schimbare. In cazul in care modificarea este agreata, va fi adusa la cunostinta celeilalte parti.

Din partea Autoritatii Contractante, responsabilii de contract sunt:

- Gabriela Bobeanu, Sef Serviciu Comunicare, Directia Comunicare, Inovare si Cooperare Externa, email: [gbobeanu@adrnordest.ro](mailto:gbobeanu@adrnordest.ro), telefon 0759 037 082

- Cristina Bodron, expert Biroul Regional de Informare, e-mail [cristina.bodron@adrnordest.ro](mailto:cristina.bodron@adrnordest.ro), telefon: 0759 037 076

Comunicarea cu Autoritatea Contractanta se va realiza prin transmiterea tuturor mesajelor pe adresele de email mentionate mai sus.

**7. Bugetul Contractului si efectuarea platilor in cadrul Contractului**

Contractul are la baza un buget maxim alocat prestarii serviciilor vizate, care nu poate fi depasit, respectiv **22.000 lei, fara TVA**.

Cheltuielile aferente vor fi decontate in cadrul proiectului “*Sprijin financiar acordat ADR Nord-Est pentru implementarea POR 2014-2020 in Regiunea Nord-Est in perioada 2020-2021*” derulat de ADR Nord – Est si finantat in cadrul Axei prioritare 12: Asistență Tehnică din cadrul Regio - Programul Operational Regional 2014 – 2020.

Platile vor fi efectuate prin virament bancar, in baza facturilor fiscale emise de prestator, in termen de maxim 30 zile de la data emiterii acestora.

|  |  |  |  |
| --- | --- | --- | --- |
| Nr.crt. | Activitate/livrabil | Termen de prestare | Modalitate de receptie |
| 1 | Productie spot radio | 16 zile lucratoare de la primire brief | Proces Verbal de receptie spot radio |
| 2 | Difuzare spot radio | 30 zile calendaristice | Raportul de monitorizare cu situaţia difuzărilor spotului |

Receptia livrabilelor (spotul radio si raportul de monitorizare cu situaţia difuzărilor spotului) se va face pe baza Proceselor Verbale aprobate de ADR Nord-Est, in baza carora, Contractantul va emite facturile fiscale pentru serviciile prestate. Autoritatea Contractanta nu acorda avans.

**8. Durata contactului**

Contractul de servicii se va desfasura pe o perioada de maxim 50 zile lucrătoare.

**9. Modul de prezentare a ofertei**

Operatorul economic care depune oferta trebuie sa fie inregistrat in conditiile legii in Registrul Comertului, iar obiectul contractului trebuie sa aiba corespondent in codul/codurile CAEN din Certificatul constatator emis de Oficiul National al Registrului Comertului.

**Ofertantul va prezenta cel puțin următoarele informații și documente, ca parte a Propunerii tehnice:**

1. Descrierea modalității de producție a spotului radio, din care să rezulte înțelegerea cerințelor Autorității Contractante menționate în secțiunea 3.1, inclusiv termenele precizate;
2. Masuratori de receptie din care să rezulte aria de acoperire a postului/lor propus/e pentru difuzarea spotului radio, luand in considerare precizarile de la sectiunea 3.3;
3. Licenta/licente audiovizuale si de emisie ale postului/posturilor propuse;
4. Mediaplanul difuzarilor (din care sa rezulte numarul de difuzari pe zi/interval orar, statia radio si postul ofertate) care sa asigure o audienta maxima în cadrul grilei de programe, cu mentionarea emisiunilor in care se incadreaza calupul publicitar. Se va avea in vedere ca cel putin 33% din difuzari să fie in intervalul prime time (orele 07.00 – 11.00), pe frecventa FM.

Se va lua in calcul ca data de referinta pentru demararea contractului **01.09.2021**. Mediaplanul ofertat va fi actualizat in functie de data semnarii contractului de servicii.

1. **Anexe:**

Ofertanții vor prezenta:

e.1) Document/e, semnat/e între ofertant și fiecare post de radio propus de acesta, care prevad/prevede disponibilitatea postului/posturilor de a difuza spotul de promovare conform mediaplanului propus de Ofertant, pe toata durata campaniei, în județele Bacau, Botosani, Iasi, Neamt, Suceava si Vaslui

e.2) O declaratie pe proprie raspundere a ofertantului pentru respectarea conditiilor de mediu, sociale si cu privire la relatiile de munca pe toata durata de indeplinire a contractului plus protectia datelor persoanelor; Informatii detaliate privind reglementarile care sunt in vigoare la nivel national si se refera la conditiile de munca si protectia muncii, securitatii si sanatatii in munca, se pot obtine de la Inspectia Muncii sau de pe site-ul: <https://www.inspectiamuncii.ro/legislatie>. (Formular nr. 3)

In cazul unei asocieri, aceasta declaratie va fi prezentata in numele asocierii de catre asociatul desemnat lider. Informatii privind reglementarile care sunt in vigoare la nivel national si se refera la conditiile de mediu, se pot obtine de la Agentia Nationala pentru Protectia Mediului sau de pe site-ul: <http://www.anpm.ro/web/guest/legislatie>.

e.3) Declaratie privind acceptarea clauzelor contractuale (Formular nr. 4). Cu privire la clauzele specifice din Formularul Modelul de contract, ofertantii pot formula amendamente odata cu depunerea ofertei.

**Propunerea financiara: pretul total, exprimat în lei fara TVA**

|  |  |  |  |  |  |
| --- | --- | --- | --- | --- | --- |
| **Nr.**  **Crt.** | **Denumire servicii**  **Servicii producție și difuzare spot radio pentru promovare REGIO** | UM | Cantitate | Pret unitar,  lei fara TVA | Pret total,  lei fara TVA |
| 1 | Producția unui spot radio de promovare REGIO cu durata de aproximativ 20 secunde | bc | 1 |  |  |
| 2 | Difuzarea unui spot radio de promovare REGIO cu durata de aproximativ 20 secunde la nivelul Regiunii Nord-Est | Nr. difuzari | 1800 |  |  |
| **Total, lei fara TVA** | | | |  |  |

Oferta de preț va include toate costurile necesare contractantului pentru prestarea serviciilor (costuri de personal, asigurarea echipamentelor specifice, materiale, terți, deplasări, detașari, transport, daca e cazul, etc.)

**Autoritatea Contractantă va aplica criteriul de atribuire: prețul cel mai scăzut.**